Мая Манолова заведе дело срещу Бойко Борисов за 15 000 лева - Политика\nТя ще дари парите за детска площадка във Волуяк\nOFFNews Последна промяна на 07 ноември 2019 в 14:51 9188 1\nМая Манолова заведе дело срещу премиера Бойко Борисов.\nВ исковата ѝ молба до Софийския районен съд независимият кандидат за кмет на София претендира обезщетение от 15 000 лева за неимуществени вреди от неистински и опозоряващи твърдения.\nПоводът е интервюто на министър-председателя в сутрешния блок на бТВ, излъчено два дни преди балотажа на местните избори.\nСпоред Манолова в медийната си изява "Борисов пряко внушава неверни клеветнически твърдения с ясно съзнание за тяхната невярност и при пълна липса на доказателства и дори физическа възможност тези събития да са се случили".\nВ иска си тя посочва, че в столичния квартал "Воляук" няма ромска общност и лидери, за каквито премиерът говори. Бившият омбудсман посочва и, че не поддържа връзка с "Братя Галеви", които са "в неизвестност за мен, за полицията и за българските граждани от датата на постановяване на присъдата им, благодарение на бездействието на изпълнителната власт, оглавявана от г-н Борисов".\nЗасегнато е доброто ми име и самочувствие на човек и политик, посветил професионалната си кариера и подчинил личния си живот в служба на обществото и хората. Клеветническите твърдения на ответника ме възмутиха и разстроиха. Причиниха ми тежки душевни болки и страдания, разрушавайки градения ми с десетилетия авторитет на гражданин и общественик. Нанесоха ми и непоправима с пари щета като политик и юрист, посочва още Манолова в исковата си молба.\nВ случай че спечели делото срещу премиера Борисов и ѝ бъде присъдено обезщетението, Манолова възнамерява да дари парите за построяването на детска площадка във Волуяк, заявиха от екипа ѝ.\nЕто и пълния текст на исковата молба:\nИ С К О В А М О Л Б А\nМая Божидарова Манолова - Найденова гр. София адрес...\nадв. Минчо Спасов с адрес за съобщения ...\nБойко Методиев Борисов гр. София 1000 пл. Александър Батемберг № 2 – Министерски съвет\nЗа неимуществени вреди от неистински и опозоряващи твърдения в телевизионно интервю\nЦена на иска: 15000 лв.\nВ свое интервю от 01.11.2019 г. по БТВ при журналиста г-н Хекимян, ответникът Бойко Борисов изнесе невяерни, обидни, клеветнически и уронващи доброто ми име твърдение, че:\n1. (минута 13.34 от началото)»Възмутен човек, който е при тях и ги слуша, ми каза, че може да попитате снощи към седем и половина осем без дваЕсе във Волуяк дали госпожа Манолова е правила там среща с ромите да прави такива уйдурми... Снощи (на 31.10.2019 г.) по негови думи около седем и триЕсе, осем без дваЕсе, конспитративно, чакали са я на Волуяк и отишла да се спазарява с кои роми да излязат и да кажат: «Герб» ми платиха, Фандъкова ми плати, за да гласуваме за нея».\nТова е невярна информация. Срещата ми с избиратели във Волуяк:\n1.1. Се състоя не «конспиративно», а на публично място - до ЖП Гарата.\n1.2.Беше с жители на с. Волуяк, които споделиха проблемите си, а именно: липса на канализация, проблеми с питейната вода и транспорта, разочарованието си от неизпълнениете обещания на ГЕРБ. Роми - Ромска общност във Волуяк просто няма;\n2. (минута 14.32) «Там братя Галеви са й помогнали много през ромските лидери... Направихме така, че да ги търсим с червена бюлетина. Но това не значи, че отвън някъде нямат влияние върху ромските лидери. И няма да ме учуди ако и на първия тур са правили подобни магарии».\nС тези си две твърдения ответникът ме опозорява като гражданин, политик, уважаван адвокат и кандидат кмет на София, два дни преди втори тур на изборите. Деликтното поведение се състои в твърденията за:\n-»уйдурма» с ромската общност във Волуяк с цел изборма измама;\n-сътрудничество с осъдени лица с цел манипулиране на изборите.\nБорисов пряко внушава неверни клеветнически твърдения с ясно съзнание за тяхната невярност и при пълна липса на доказателства и дори физическа възможност тези събития да са се случили.\nРомска общност и лидери във Волуяк няма.\n«Братя Галеви» са в неизвестност за мен, за полицията и за българските граждани от датата на постановяване на присъдата им, благодарение на бездействието на изпълнителната власт, оглавявана от г-н Борисов. Дали той е в известност за местоположението им може да се съди от преките му впечатления за дейността им днес, които споделя в интервюто.\nЗасегнато е доброто ми име и самочуваствие на човек и политик, посветил професионалната си кариера и подчинил личния си живот в служба на обществото и хората. Клеветническите твърдения на ответника ме възмутиха и разстроиха. Причиниха ми тежки душевни болки и страдания, разрушавайки градения ми с десетилетия авторитет на гражданин и общественик. Нанесоха ми и непоправима с пари щета като политик и юрист.\nЗа нанесните ми морални щети, представляващи болки и страдания, психически натиск и дискомфорт, макар неоцении в пари, предявам граждански иск срещу ответника в размер на 15000 лв.\nМоля да ми присъдите исковата сума от 15000 лв., в едно със законната лихва от датата на увреждането (01.11.2019 г.) до окончателното й събиране), както и съдебни разноски.\nПрилагам и моля да приемете като доказателства:\n1. Удостоверение от ЦИК за регситрацията ми за кандидат за кмет на гр. София;\n2. Запис от процесното телевизионно интервю на компакт диск.\n3. Сигнал до ВКП 20/903490459/30.10.2019 г.\n4. Отговор от ПРБ, публикуван на сайта на ВКП;\n5. Публикация в сайта «ПИК» «ЕТО СЦЕНАРИЯ ЗА НОВИЯ КОСТИНБРОД НА МАЯ» от 01.11.2019\n6.Моля да ми издадете съдебно удостоверение, по силата на което да се снабдя от телевизия БТВ с официално копие от записа на въпросното интервю на Премиера от 01.11.2019 г., след което ще го предоставя на съда за оглед.\n7.Моля да допуснете и разпитате 3-ма свидетели в режим на довеждане, които ще дадат показания относно:\n-предмета на срещата във Волуяк на 31.10.2019 г.;\n-болките и страданията, през които преминах в следствие на процесното интервю в личен план;\n-щетата, нанесена от процесното интервю в професионален и политически план.\nМоля да разпоредите лично явяване на ответниказа като го задължите в режима на чл. 176 ГПК да даде обяснения за източниците и доказателствата за неверните си твърдения.\nПрилагам и адвокатско пълномощно с договор за правна помощ.\n01.11.2019 г.С УВАЖЕНИЕ:\nБойко Борисов Братя Галеви Волуяк дело искова молба Мая Манолова обезщетение опозоряващи твърдения роми\nДрагомир Заков: С мен не е разговаряно за премиер, Русия да прати друг посланик у нас\n07.11 2019 в 16:06\nАбе тоя байхУЙя стана НАЦИОНАЛЕН ЛЪЖЕЦ, ЛЪЖЕЦ РЕЦИДИВИСТ....КОЙ къде го хване се го осъжда за лъжа!!!!!\nТоя ЛЪЖЕЦ ако не излъже не може да заспи.\nНАРОДА вече и да каже никаква истина пак не му верва!!°


Открадната ли е идеята ви? Може би. – BGStoryteller\nАвтори: Илейн Кук и Лара Зийлин\nАлександър Греъм Бел и Илайша Грей кандидатстват за патентоване на телефона в един и същи ден. Алфред Ръсел Уолъс и Чарлз Дарвин формулират теорията си за еволюцията горе долу по едно и също време.\nОткраднали ли са идеите си? Плагиат ли е бил Дарвин?\nНе, разбира се. Просто са били част от феномен, наречен simultaneous discovery (едновременно откритие)—хрумването на една и съща идея по едно и също време на различни места (описано от Малкълм Гладуел в статия за в. “New Yorker” 2008 г). В действителност историците изказват предположение, че е правило, а не изключение, учени и изобретатели да могат и да имат една и съща идея, независимо един от друг, по едно и също време.\nИ да, това се случва и с писатели. Ние, ко-авторите на този материал, сме идеалният пример за това. Когато излязоха нашите дебютни романи, ние бяхме двама новопубликувани автори, които никога не се бяха срещали. Но не след дълго наши читатели започнаха да се свързват с нас и да ни информират, че книгите ни съдържат смущаващо голям брой прилики, вариращи от имена на герои до място на действието в Средния Запад и главни герои, борещи се с проблеми, свързани с евангелисткия им произход, избор на колеж и т.н.\nНикой от нас не знаеше нито какво да мисли, нито как да реагира. Запознахме се по имейл и започнахме да дискутираме книгите си. Бързо сверяване на графиците ни показа, че един от нас вече е бил във финалната фаза на производството на книгата си, докато другият първи е празнувал публикуването. Живеехме в различни държави. Не споделяхме един и същ критик, редактор или агент. Нямаше никакъв начин която и да е от идеите ни да бъде открадната. И, въпреки че книгите ни имат много общо, те също така много се различават.\nЗа нас “едновременното откритие” беше изключително позитивно. Сега сме приятели и мислим за съвместна работа по бъдещи проекти. Все пак, ние вече мислим еднакво! Но твърде често писатели виждат синхронизираното раждане на идеи като нещо негативно. Те се чудят: Краде ли някой творбата им? Трябва ли да напуснат писателските групи, така че никой да не може да се добере до идеите им? Да се откажат ли от текущите си проекти, защото нещо подобно току що е кацнало на рафта в книжарницата?\nПърво, запомнете, че параноята не е здравословен отговор. Ако или когато откриете, че нечия идея ви е хрумнала на вас, имайте предвид следните 3 ключови неща:\nПриемете, че кражбата на думи е нещо различно от кражбата на идеи. Много книги съдържат елементи на история и прототипи на герои, които вече са представени в много, много други истории. Ако всичко вече е правено досега, тогава половината от забавлението би било да изведеш позната история или прототип в съвсем нова посока. Какво ще кажете за “Гордост и предразсъдъци и зомбита”, а?\nЗапомнете, идеята за историята не е ваша. Това как разказвате тази история на страниците е ваше. И конкретните думи, които използвате, са ваше авторско право.\nНо ако чувствате, че някой е направил нещо повече от това да напише нещо подобно на вашето произведение – че реално са плагиатствали вашите думи – вече имате опции. Съществуват организации, които защитават авторите и ги информират за техните права.\nНе се паникьосвайте, ако засечете идея, подобна на вашата. Това е просто природата на звяра, и агентите и редакторите го знаят. “Винаги съществуват трендове в кандидатстващите ръкописи“, казва Кристин Нелсън, президент на Nelson Literary Agency. Пост-апокалиптични сюжети, гръцка митология и биполярни герои са преобладаващите идеи, които тя вижда през 2011 (когато е писана статията).\nЕдин от нейните клиенти наскоро бе много шокиран, когато романът “Red Pyramid” на Рик Риърдън показва поразително сходство със собствения й проект, върху който е работила година половина. Нелсън посъветвала клиентката си да не се отчайва.\n“Казах й да не се отказва от проекта си, ако смята, че нейната работа е напълно автентична и различна от тази на Риърдън”, казва тя. “В края на краищата имаме неограничен брой вампири и ползватели на магии, които са страхотни и не приличат въобще на Хари Потър и героите в ‘Здрач’.”\nАвторката Тера Лин Чайлдс е ОК с факта, че книгата й “Forgive My Fins“ е била е едно от няколкото заглавия за русалки, публикувани през 2011 – тя започнала да я пише преди 4 години, много преди да се появи тази тенденция. В действителност, тя посочва, че е почти невъзможно да се спечели от това, дори да искаш. “Не можеш да следваш тенденция, защото докато я стигнеш, тя вече си е отишла,” казва Чайлдс. “Аз написах два чиклита, когато такава литература се продаваше добре, а сега съм с два ръкописа, които никога няма да бъдат публикувани.“\nАко се окаже, че пишете история, която изглежда да следва тенденция в сюжета, набележете си последните заглавия в тази лудост и прочетете всичко, до което се доберете. Това е най-добрият начин да се уверите, че вашето писане има отличителен глас, открояващ се стил, че продължавате да държите пръста си на пулса на читателския интерес, и да се убедите, че можете да се свържете с редактор или агент заради отличителна творба.\nНе разрешавайте на страха да ви спре. Твърде емоционалното реагиране от страх от кражба на идея всъщност може да има обратен ефект. Подобни неоправдани страхове могат да доведат до това авторите да избягват групи за критика, да пропускат контакти, които биха обогатили живота им като писатели, и дори да изпитват неохота да кандидатстват с ръкописите си в издателства.\nАко се окаже, че сте на вълната на споделената идея, било то с вампири, ужаси, екстрасенси, опитайте се да погледнете на това позитивно, а не негативно. Възможно е да има маркетингови възможности за коопериране като например съвместни блогове, съвместно раздаване на автографи или представяния на книги. Ако конкретна идея или концепция е гореща, това е защото има голямо читателско търсене – и, в края на краищата, това е хубаво нещо.\nПолзите от това да си част от писателска общност далеч надхвърля всякакви рискове. Защото дори някой да открадне идеята ви, той не може никога да открадне уникалния начин, по който вие разказвате тази история. И ние всички се утешаваме с това.\n← От идеята до първа страницата с 4 прости стъпки\n5 Стъпки към страхотната главна героиня →


Къща Мила в Несебър на цени от 50 лв, отзиви, снимки, информация - Почивка.бг\nКъща Мила, Несебър разполага с леглова база от 10 места.\nНово обзаведен апартамент и студио, разположени в къща се дават под наем заедно и по отделно за нощувки в град Несебър. Разположена на централна улица в пряка близост до ресторанти, магазини, кафенета и пазар, и не далеч от южния плаж. Къщата се намира в град Несебър, на улица Отец Паисий 21.\nЦените на нощувка за студиото или апартамента варират между 50 и 100 лева в зависимост от месеца, дължината на престоя и броя на настанените гости.\n4* Хотел Мариета Палас (100 м)\nХотел Дриймс (150 м)\n3* Хотел Мираж (400 м)\nКъща Колев, Несебър (60 м)\nКвартира Ташков, Несебър (60 м)\nстудио 5 1 75 лв 50 лв не се дава не се дава не се дава\nапартамент 5 1 100 лв 75 лв не се дава не се дава не се дава


Има няколко начина, по които можете да ни кажете какво сте си харесали:\nЧрез формата в сайта - След като изберете продуктите, които искате да закупите чрез бутона „Купи“, в горният десен ъгъл се намира „Кошница“ – цъкнете на надписа. Ще се появи формата за плащане, която като попълните, ще получите e-mail за направена поръчка. В работно време ще се свържем с Вас за потвърждаване на поръчката. След това пратката вече отпътува към Вас.\nПо телефона - Ако е по-удобно за Вас вместо да попълвате формата в сайта, просто да ни се обадите – можете да го направите по всяко време. Ние ще запишем кои продукти сте си харесали, къде да ги изпратим, както и името на получателя със e-mail и телефон за връзка.\nВ чата на страницата - В чата можете да получите консултация за продуктите, както и да ги поръчате, като ни кажете какво сте си харесали, на кого и къде да го изпратим заедно с телефон и e-mail за контакт, които да дадем на куриерите.\nВъв Facebook - Можете да ни пишете на лично съобщение във Facebook на: www.facebook.com/ZaTelefona и да ни споделите какво искате да поръчате.\nПо e-mail - Можете да направите поръчката си и по e-mail като ни кажете какво желаете да поръчате, до кой адрес или офис на Еконт да го изпратим, име на получателя и телефон за връзка, който да дадем на куриерите. Ще Ви информираме, че поръчката е приета и кога ще пристигне при Вас.\nДо офис на Еконт цената на доставка е около 3.50 лв.\nДо конкретен адрес е около 5.50 лв.\nАко направите поръчка, чиято стойност е над 50.00 лв, куриерските услуги са безплатни.\nАко направите поръчката си преди 16.00 часа в работен ден, тя ще пристигне при Вас на следващият работен ден.\nАко поръчате след 16.00, тогава ще изпратим пратката Ви на следващият ден и тя ще пристигне при Вас за 1 ден(т.е. пристига при Вас на вторият ден).\nАко пратката е до адрес, тя ще бъде доставена в работно време, като предварително куриер на Еконт ще се свърже с Вас по телефона.\nПратки, изпратени до офис на Еконт пристигат в офиса още на сутринта(след 9.30 поръчката вече ще Ви очаква в офиса).\nАко сте направили поръчка в петък преди 16.00 до офис на Еконт, тогава тя ще пристигне в събота сутринта(офисите на Еконт в събота работят между 9:00 и 13:00).\nВ някои по-малки населени места, в които няма офис на Еконт е възможно да се извършват доставки само в определени дни от седмицата, а не всеки ден. Ако не сте сигурни кога има разнос на пратки от Еконт във Вашето населено място, можете да проверите на: http://econt.com/offices (въведете името на населеното място в полето „Населено място:“ под картата и натиснете бутона „търсене“).\nНаправих поръчка, но после видях, че продуктът е изчерпан.\nНе се безпокойте, щом сте направили поръчката си успешно, ще можем да Ви доставим продуктите. Продуктът, който сте поръчали е бил последна бройка и след като сте направили поръчката си, системата автоматично е запазила продуктите за Вас.\nЩе мога ли да разгледам и тествам продуктите преди да заплатя?\nДа, всяка една пратка, която изпращаме има опция за преглед и тест – ще можете да отворите пакета, да тествате продуктите и след това да приемете пратката и да заплатите чрез наложен платеж. Ако продуктите, които сте избрали не Ви харесват, можете да откажете пратката, като в този случай поемате куриерските услуги в двете посоки. Ако пък продуктите имат дефект или не е това, което сте поръчали, свържете се с нас на тел: 0897 555 571 и ще инструктираме куриерите да не Ви таксуват с куриерски услуги.\nНужно ли е да се регистрирам, за да поръчам?\nНе, не е задължително, след като изберете продуктите и отидете на формата за плащане, можете да изберете дали при попълването да направите регистрация или не, а ако имате вече регистрация, можете само да въведете името и паролата си без да попълвате отново данните си.\nКъде може да бъде доставена поръчката ми?\nМожем да доставим поръчката Ви до всяка точка на България. Поръчката може да бъде изпратена до дома или работното Ви място или пък до най-удобния за Вас офис на Еконт. Можете да намерите най-близкия до Вас офис тук: http://econt.com/offices\nИма няколко начина на плащане от които да изберете най-удобния за Вас:\nЧрез наложен платеж - когато получавате пратката си след като я разгледате, при приемането на пратката заплащате сумата й.\nЧрез e-Pay – ако имате акаунт в e-Pay, можете да заплатите чрез него.\nПо банков път – ако е по-удобно за Вас за заплатите по банков път, свържете се с нас, ще Ви изпратим номер на банкова сметка и ще пуснем поръчката Ви.\nДа, ако желаете да Ви издадем фактура по ДДС, попълнете името на фирмата и ЕИК във формата за плащане. Ще приложим фактурата в пратката Ви. При получаване на пратката ако сте избрали начин на плащане чрез наложен платеж, куриерът на Еконт ще Ви издаде разписка за наложен платеж, която е със статут на касова бележка и се прилага към фактурата.\nКак да разбера дали продуктът, който съм си харесал е в наличност\nНа страницата на продукта под цената и кода на продукта със зелени или червени букви е неговият статус – В наличност или съответно Изчерпан.\nАко не е в наличност това, което сте избрали, можете да ни се обадите или да ни пишете, ще Ви информираме кога очакваме доставка от този артикул и веднага щом пристигне, ще се свържем с Вас.\nНе намирам продукта, който търся.\nАко не намирате това, което търсите, можете да ни пишете или да се обадите на 0897 555 571 – ще Ви предложим продуктите, които отговарят на това, което търсите. Ако все пак нямаме такъв артикул, ще проверим дали можем да заредим специално за Вас и ще изпратим снимки, от които да изберете какво да доставим. Такъв тип специална поръчка се доставят в период приблизително около седмица до 10-тина дена, като веднага щом пристигнат в нашия офис, ще се свържем с Вас и след като одобрите изпращането й, тя веднага потегля към Вас.


Hotel Comercio - НАЙ-НИСКИ ЦЕНИ от agoda.com\nКуала Лумпур 4 923 хотели\nБанкок 4 630 хотели\nМанила 3 794 хотели\nДжакарта 3 521 хотели\nЧианг Май 3 140 хотели\nGonzalez Besada, 3, Понтеведра сити център, Понтеведра, Испания, 36001 - Много добро местоположение - вижте на картата\nВъз основа на 946 отзивиВижте мнението на гостите\nПовече за Hotel Comercio\nУдобно проектиран като за бизнесмени така и за почиващи туристи, Hotel Comercio е идеално разположен в Grove - една от най-посещаваните части на града. Оттук гостите имат лесен достъп до всичко, което този оживен град може да предложи. Посетителите на хотела могат да се насладят на тур из най-известните забележителности на града като например Сантуарио да Вирксе Перегрина, Игрекса де Свети Франсиско, Музео де Понтеведра.\nВ Hotel Comercio отличното обслужване и достъпните съоръжения допринасят за Вашия незабравим престой. Подбор на съоръжения от най-висока класа като безплатен WiFi достъп във всички стаи, 24-часова рецепция, съоръжения за инвалиди, съхраняване на багаж, Wi-Fi връзка в общите части, са на разположение за Вас в хотела.\nНасладете се на висококачествените удобства по време на престоя си тук. В някои стаи са на разположение отопление, събуждане, телефон, телевизор, сателитна/кабелна телевизия, които ще помогнат на гостите да релаксират след дългия ден. Освен това в хотела можете да се възползвате от множество предложения за приятно прекарване на свободното време. С перфектното си местоположение и несравними удобства, Hotel Comercio е един чудесен избор в много отношения.\nBooking.com (946)Agoda отзиви (1)\nAnn от Естония\nA lovely hotel on a good location”


Има ли места в приюта за бездомни хора в София? - 24chasa.bg\nОтрицателните температури и ледените дни и нощи през последните дни се отразяват особено неблагоприятно на хората без дом. В столицата за тази група хора се грижат от Центъра за временно настаняване. В социалната услуга нуждаещите се могат да получат топла храна и подслон в мразовитите нощи, предаде БНТ.\nПочти изчерпан е капацитетът на Кризисния център за бездомни в столицата, от общо 100 места, над 90 вече са заети.\n"В момента са настанени 91 лица, през нощта са постъпили още 2-ма, но ние винаги имаме алтернатива за настаняване, досега никой не е останал навън", заяви в "Денят започва" Мина Йовчева, директор на Дирекция "Социални дейности" в Столична община.\nПо думите ѝ през последните два дни 5 бездомни лица са потърсили помощ. Мина Йовчева поясни, че процедурата по настаняване е изключително облекчена.\n"Различен е профилът на хората, които се настаняват, забелязва се тенденция на по-млади хора, които търсят помощ, идват хора без осигуровки, в тежко здравословно състояние. Спазват се всички мерки, на всеки новопостъпил се прави тест, имаме социален работник и психолог в центъра", допълни Мина Йовчева.


Berliner Platz NEU 3 Lehr- und Arbeitsbuch + 2 CD - Учебник и тетрадка по немски език - Немски език - Учебници и помагала - Чуждоезиково обучение | Онлайн книжарница за нови и употребявани учебници | bguchebnik.com\nBerliner Platz NEU 3 Lehr- und Arbeitsbuch + 2 CD - Учебник и тетрадка по немски език\nISBN номер: 978-312-606-056-1\nУчебната система е предназначена за учащи без начални познания по езика. В 4 нива, системата извежда до ниво В2 и подготвя за сертификатните изпити Start Deutsch и Zertifikat Deutsch. Одобрена е от МОН със Заповед РД№09-240/06.03.2012 г.\nНовото издание улеснява навлизането в немския език с помощта на обновена визуална концепция, плавно въведение на граматиката и специален фокус върху развиването на уменията слушане и четене с помощта на интересни текстове и задачи. Всеки учебник включва 12 урока на актуални теми. Към всяка задача в учебника има съответна задача в учебната тетрадка.\nУчебната система е богата на допълнителни материали, които са напълно достатъчни за пълноценен час по немски език и спестяват на учителите време в търсене и подбиране на подходящи материали.\nДивидито осигурява разнообразни ситуации от ежедневието и разнообразява учебния час. Книжката Intensivtrainer предлага допълнителни упражнения по лексика и граматика. Тетрадката с тестове осигурява подготовка за сертификатните изпити.\nРъководството за учителя съдържа подробни насоки за работа.\nДопълнителни екстри са книжката Treffpunkt D-A-CH с разнообразни тестове и упражнения за немскоговорещите страни. Книжката Treffpunkt Beruf упражнява важни професионални умения. Interaktive Tafelbilder осигуряват разнообразни идеи за дискусии в час и забавни упражнения. Дискът включва учебника и тетрадката заедно с аудиозаписите.\nМоля, имайте предвид, че е възможно употребяваните екземпляри да не съдържат допълнителните приложения и дискове към тях.


Мая Христова сменя Баку с Ню Йорк  Vnews новини Варна  новини, скандали, анализи, коментари Мая Христова сменя Баку с Ню Йорк  Vnews новини Варна\nМая Христова сменя Баку с Ню Йорк\nМая Христова ще е новият генерален консул на България в Ню Йорк. Това са одобрили министрите на закрито заседание тази седмица, пише “24 часа”.\nХристова досега бе посланик на България в Азербайджан. Преди да замине за Баку, тя бе и зам.-министър на енергетиката в първото правителство на Бойко Борисов. През 2010 г. обаче тя бе освободена от поста и пратена в Българския енергиен холдинг. Година по-късно бе махната и от БЕХ след конфликт с тогавашния министър на икономиката и енергетиката Трайчо Трайков. Тъй като е експерт по изграждането на газови трасета, Борисов я предложи за посланик в Азербайджан.\nВ Ню Йорк Христова ще замени като генерален консул дипломата от кариерата Милен Люцканов. Причината е, че неговият мандат е изтекъл. Люцканов бе изпратен в НюЙорк през есента на 2013 г. от тогавашното правителство на Пламен Орешарски.\nВ решението на правителството няма мотиви защо за поста в САЩ е предложена именно Христова. За разлика от посланиците, които се назначават с указ на президента, консулите получават постовете си само с решение на правителството.\nКабинетът вече е одобрил и назначението на бившия шеф на НСО Ангел Антонов за генерален консул на България в руския град Санкт Петербург.\nРешението също е било взето на закрито заседание на министрите още преди две седмици, когато Министерският съвет даде на президента Румен Радев съгласието си да освободи Антонов като шеф на службата за охрана. Впоследствие решението е публикувано в правителствената информационна система.\nМиналата седмица Радев уволни окончателно Антонов като шеф на НСО.


Червената Шапчица - НАЧАЛНИКЪТ СКОРПИОН\nНАЧАЛНИКЪТ СКОРПИОН »\n„Говори благи думи, но дръж дълга пръчка." Този съвет на президента Рузвелт изразява по съвършен начин философията на Скорпиона, поднесена от самия Скорпион. Мисълта принадлежи на своя автор, но тя легитимира природата на всеки плутонов представител. Това е девизът на всеки началник Скорпион - може да е невидим за вас, но той го е окачил над бюрото си, макар и символично. Имайте го предвид. Той си го знае. Аз лично нямам желание да обсъждам обстоятелствено въпроса за девиза с него. Достатъчно е да го понаблюдаваш отстрани и ще се види практическото му приложение. Скорпионът не обича да го разпитват за методите му.\nЖивотът на началника Скорпион с благите думи и дългата пръчка е всъщност преследване на истината и властта. Той се стреми да узнае не само тайните на рая и ада, но и всичко, което е между тях. Вие, например, сте едно от нещата между тях. Той непременно ще научи вашите тайни, ще се постарае да разбере какво щрака в малкото ви мозъче или в големия ви мозък, според мозъка ви. Но няма да прибегне до външен натиск, за да разголите душата си, защото вие сам ще го направите така или иначе. Това не може да не стане. Плутоновите му очи ще се впият във вас изпитателно и вие ще си признаете всичко. Така че ако си имате нещичко, което на всяка цена държите да запазите за себе си, просто не поглеждайте в очите му или за всеки случай напуснете работа.\nЕдна моя приятелка, певица, срещнала веднъж през лятото шефа си Скорпион случайно на летището. Той пристигал от Калифорния и седнали да изпият по едно кафе. (Изглежда малко нелогично, защото лятото няма нищо общо с ноември, но Плутоновата сила е в своя апогей именно през лятото). Сутринта тя имала приятно преживяване - взаимно обяснение в любов с един естраден композитор. По една случайност този композитор бил приятел на Скорпиона и поради известни обстоятелства сутрешното събитие трябвало да остане в тайна.\nШефът я забавлявал с впечатленията от пътуването си, разказал й куп смешни и забавни преживявания, тя била изцяло погълната от неговия разказ. Сутрешната съдбоносна за нея среща почти избледняла в съзнанието й. Внезапно шефът й погледнал часовника си - оказало се, че има уговорена среща с някакъв продуцент, при който се надявал да започне филм.\nТя му подала ръка, казала „Довиждане" и „Пожелавам ти успех", а той задържал ръката й, спрял проницателния си поглед върху нея и бавно й отговорил: „А пък аз ти пожелавам любов. И както разбирам, ти вече си я намерила. Радвам се за теб. Подхождате си чудесно." След като отместил очи от нея (Скорпионите не позволяват другият първи да го направи), той й се усмихнал загадъчно и тръгнал. Момичето до ден днешен недоумява как е могъл да се досети.\nРазказвам ви този случай за урок. Скорпионът е способен да проникне и във вашата тайна. Не е задължително да бъде любовна. Могат да бъдат най-различни неща -че баща ви не е успял да завърши дори осми клас, че сестра ви има роман с женен мъж, че от шест месеца сте престанали да изплащате банковия си заем, или че ангорската ви котка отново е бременна. Дано не сте прикрепили копчето на сакото си с безопасна игла, вместо да го зашиете, или пък дано сутринта брат ви не е фраснал снаха ви с тенджера по главата, защото той ще отгатне и тези неприятни дреболии. И няма да ви го спести. И Рибите са проницателни, но проницателността на Скорпиона е друга. Рибите усещат със сетивата си. Скорпионът стига по-далеч. Той знае. Не става въпрос за физически усещания. Нито пък за интуиция, както е при Водолея. Скорпионът е способен да проникне много по-дълбоко.\nПлутоновата способност на вашия началник му помага да усеща настроенията ви и понеже съчувствието е в характера му, той ще се съобразява с вашите настроения. Ще се убедите колко е важно това. Има толкова сприхави, недодялани и безхаберни началници, които нито забелязват, нито искат да знаят какво ви е на душата. В сравнение с тяхното обидно безразличие отзивчивостта на Скорпиона е повече от прекрасна. Това е истината.\nСигурно ще се изненадате, че кабинетът на вашия шеф Скорпион не отговаря на очакванията ви. В него не е толкова страшно, той не шокира на всяка цена с размерите си. По-скоро ще се окаже на най-закътаното и спокойно място в сградата. Във всичко личи плутоновата увереност. (Малко по-различно може да бъде, ако в рождения хороскоп на вашия началник има влияния от Близнаци, Водолей или Лъв. Но и в тези случаи рядко ще забележите нервност и безпорядък. Само оборотите ще бъдат малко по-бързи). Този човек се владее по един изумителен начин. Той преследва неуморно целта си и се гордее, че другите не могат да разберат истинските му стремежи. Неговите съперници дори не разбират, че той е започнал борбата с тях или го разбират, когато е станало късно и са загубили. Скорпионът с лекота прониква в душата ви, но никой не може да отгатне какво точно е намислил. Това всъщност е едно от най-мощните му оръжия. Той е истински майстор да прикрие чувствата си и да заблуди противника си, който въобще не очаква нападението му или пък го очаква отзад, а получава внезапно нападение отдясно - най-уязвимото му място в най-неудобния за него момент. Това е безпогрешният начин, по който Скорпионът печели.\nПобедите му носят престиж и успех. Ако ви е харесал, можете да разчитате на безрезервната му помощ в стремежа ви да постигнете целите си, а пък той ще постигне своите, разбира се. Ако пък не ви е харесал, по-добре не четете тези редове. Първо, той няма да ви вземе на работа, а ако друг преди него ви е назначил, кариерата ви при него ще бъде кратковременна. Плутоновите началници нямат жалост и не проявяват съчувствие към служителите, които нямат място в техния екип. Те особено много държат на екипа, който е синоним на личния им просперитет, а чувствата на служителите са на втори план. Разбирам, че сте настръхнали от желание да защитите вашия шеф. Той е толкова съвършен, как може да се говорят такива неща за него! Така мислят повечето от подчинените на началниците Скорпиони. Ако вие не мислите така, значи не сте член на екипа му, а само замествате някой, който е в болнични.\nНачалникът Скорпион си има свои начини за привличане на предани хора. Обкръжението му се състои от верни приятели - неприятелите си той държи на безопасно (за тях) разстояние. Сякаш е очертал около себе си невидим кръг. И в кръга се намират избраниците му. Някаква черна магия пречи на останалите да прекрачат в кръга. А за неприятелите той просто е недосегаем. Магнетичните му очи безпогрешно са преценили всеки, който не отговаря на изискванията, и той незабавно бива отстранен. Неподходящите хора не съществуват за Скорпиона. Той просто не ги забелязва, те отсъстват от съзнанието му. Но радарът му мигновено ще регистрира тяхното приближаване, особено ако то е опасно. Всичко това създава у тези хора усещане за отсъствие. Не е приятно да се отнасят към тебе като към призрак и не след дълго неподходящият за екипа си тръгва сам и отива на друго място, където поне ще го забелязват и ще се чувства като материален човек.\nДа не си помислите, че за да постигне своите цели, началникът Скорпион непременно трябва да прилича на Дракула и да изпуска отровни пари от ноздрите си. Не си го представяйте непременно загърнат в черен плащ, не очаквайте да ви говори с гробовен глас. Първото ви впечатление от него, когато ви вземе на работа, ще бъде че неговата сила и властност са митологизирани.\nФигурата му може да бъде средностатистическа, а усмивката му да прилича на извадена от стъклопис. Когато тая усмивка просветне, ще се разтопите и ще изгубите доверието си в астрологията. Той е толкова благ и изглежда напълно безобиден. Но когато ви прикове с тежките си сини или кестеняви очи, набързо ще потърсите стол, за да приседнете. И ще бъдете готови да изпълните всяко негово нареждане. Той вече владее вашите чувства. От тук нататък никой друг няма да бъде в състояние да ви повлияе. Вие ще бъдете беззаветно предан на своя нов, чудесен, деликатен, внимателен, талантлив и умен началник и ще бъдете убедени, че само завистливите, отмъстителните и некадърните могат да го смятат за опасен човек. Вие вече сте решили, че той е най-незлобливият шеф, който може да съществува.\nНай-незлоблив ли? Ако толкова държите на прилагателни, използвайте ги, но незлоблив? Чудесен - да. Деликатен - може. Талантлив и умен - няма спор. Искрен и лоялен - разбира се. Благороден покровител - съгласна съм. Верен? Да, и хиляди пъти да. Но незлоблив? Категорично не. Длъжна съм да кажа на всички, които работят при Скорпиона или се канят да постъпват на работа при него, че един от моите най-близки приятели е невероятно талантлив композитор Скорпион и аз съм една от допуснатите в неговия свещен кръг. Имам си в моя дом един мъничък Скорпион (забелязахте ли, че не казах в неговия дом - значи още не ме е хипнотизирал напълно) и по обясними причини съм му особено близка. Така че не ме причислявайте към враговете на шефа ви. Но астрологията ми дава основание малко по-точно да преценя що за човек е той. Вие сигурно си въобразявате, че в решителен момент той ще запази онова спокойствие и невъзмутимост, оня приветлив поглед, с който става от леглото си сутрин. Нищо подобно, в решителен момент той ще се преобрази коренно.\nТой не понася разголването на чувствата. Той е убеден, че на всяка цена трябва да запази самообладание. Но ако в даден критичен момент се налага да се предприемат незабавни и решителни действия (такива критични моменти дал господ), той ще извади от себе си такава неподозирана енергия, че вие ще видите с очите си един напълно различен човек. След като ситуацията бъде овладяна, той ще овладее и страстите си. Силният характер ще му помогне да направи това. И така до следващия подобен момент.\nВсе пак обикновено той налага около себе си спокойствие, уравновесеност и самообладание. Избликът, за който стана дума по-горе, може да бъде предизвикан не само от професионален проблем, но и от сантиментално крушение, това, разбира се, не е ваша работа. Маската на хладнокръвието и самоувереността може да падне от лицето му само в съдбоносни мигове.\nЩе бъде грешка да го ласкаете повече, отколкото трябва. По начало той е недоверчив и подозрителен. Сетивата му са особено чувствителни към тайни намерения и подбуди. Много често е мнителен и към невинните забележки на невинни хора и това е една от слабостите му. Ако прекалено му угаждате, по-скоро ще ви уволни, отколкото ще ви предложи повишение. Може да реши, че му се подмазвате, за да го изместите от стола му. Но той по достойнство ще оцени вашето възхищение от качествата му, ако сте дискретни и ако не преигравате. Трябва да му предложите лоялност, ако искате да получите лоялност. Във финансовите въпроси той е абсолютен педант - държи на точността и в най-дребните детайли. И никога, при никакви обстоятелства не се опитвайте да го изпреварвате или да го уязвите. Ако не искате да ме послушате, съветвам ви няколко седмици да стъпвате върху черупки от яйца, между които пълзи отровен паяк, за да ви се набие в главата, че с отмъстителността на Скорпиона не бива да си правите шеги.\nНяма проблеми, който вашият шеф да не може да реши, ако се е захванал. Всички плутонови личности притежават способността да преодоляват мъжествено и с нечовешка воля своите лични трагедии, болести, а така също и служебните си неблагополучия. Колкото до характера на Скорпиона, той може да е по-подвижен, отколкото при останалите зодии. Макар да олицетворява изследователските способности и безпогрешния усет на детектива, характерът на Скорпиона си остава една непроницаема загадка.\nНикой не е успял да проникне изцяло в природата на Скорпиона. Няма да успеете и вие, а ако вече сте започнали, той така ще ви хипнотизира с погледа и гласа си, че ще забравите всичко, което вече сте научили за него. Предупреждавам ви да внимавате и да напрегнете здраво ума си. Едното е с отбранителна цел, а другото, за да схванете идеите на този човек, който ще ви възхищава цял живот със своята смелост и искреност. Вярно е, че неговата природа е сложна и неразгадаема, че образът, който предлага на околните, е измамен, но самият той никога не се заблуждава. Колцина от нас могат да кажат това за себе си. Дори онези, които не се смятат за „безскрупулни", могат ли да го кажат?


Вежди Рашидов: Не съм смешник, аз съм голям смешник | България | Новини от България и Света | OFFNews.bg\nВежди Рашидов: Не съм смешник, аз съм голям смешник\nПоследна промяна на 05 септември 2012 в 14:37 1921 3\nВежди Рашидов. Снимка: БГНЕС\n"Не съм смешник, аз съм голям смешник", призна министърът на културата Вежди Рашидов днес при откриването на ремонтирания Сатиричен театър в София.\nДържавният сатиричен театър „Алеко Константинов” беше ремонтиран с пари по оперативна програма "Регионално развитие", по която му бяха отпуснати близо 740 хил. лв.\nНа церемонията присъства и премиерът Бойко Борисов. Трябваше да дойде и министърът на регионалното развитие Лиляна Павлова, но това откриване мина без нея.\n"Минахме през всичко, направихме една промяна. Аз съм готов да върна промяната, говорил съм и с премиера по тези въпроси и ако с тази реформа хората не са щастливи ...реформа не се прави, за да са нещастни хората", коментира Рашидов по повод протестите срещу реформата, която той направи в театрите.\nПосле обясни, че всички в театъра са му много близки, защото се е движил в театралните среди - с едни е ял шкембе преди 30 години, с други е пил по цели нощи.\n"Аз самият съм пораснал от момче в кинодейците, в ресторантите под театрите, където сме се събирали след премиера, не сте ми чужди", обърна се той към артистите на Статирата.\nПосле се извини, че не е разполагал с достатъчно средства, като предишните правителства, които имали за култура с по 60 млн. лв. отгоре, заради кризата.\nПо думите му театрите са били изоставени през последните 50 години и преди него никой не е искал правилно да разпределя парите.\nНа днешната церемония Рашидов удостои бившия вече директор на Сатиричния театър актьорът Иван Попйорданов с почетния знак на Министерството на културата "Златен век". Новият директор е актьорът Калин Сърменов.\nРашидов уточни, че именно Попйорданов навремето го е нарекъл "смешник", на което Вежди отговорил, че е "голям смешник".\nРашидов не пропусна да се похвали, че никога не се е подмазвал на Бойко Борисов, а други които му се подмазвали, си уредили живота.\nВ края на дългото си изказване Рашидов помоли Борисов да каже няколко думи.\n"Аз предвидливо седнах, защото знаех, че Вежди ще говори "кратко", а това беше един моноспектакъл", пошегува се премиерът.\nИ той наблегна на факта, че в условията на криза са отпуснати средства за ремонти на театри в цялата страна.\nНакрая уточни, че пред добри артисти, като тези на Сатирата, не бива и секунда да се стои на сцената и си тръгна. Прерязване на лента този път нямаше.\nакторът Иван Попйорданов актьорът Калин Сърменов министърът на културата Вежди Рашидов нов директор на Сатиричния театър премиерът Бойко Борисов ремонт на театри сатиричният театър в София\n05.09 2012 в 17:37\nЯ бре. Кой е сложил смислени думи в устата на Тиквоний I ? Представям си как Вежди го е карал да репетира:\n- Моноспектакъл! Пак я повтори, шефе, ей тая дума е гвоздеят на речта ти, да му еба майката, трябва да я кажеш добре. Аз ще ги подготвя!\n05.09 2012 в 15:01\nАми честито на театралите от Сатиричния! Ако цялата кохорта излишни чиновници от М-вото на кОлтурата се премахне, ще има наистина повече пари за истинските творци!\n05.09 2012 в 14:45\nЕ те това е проблемът, че ни управляват посредствени артисти.\nАктьорите от Сатиричния биха се справили по-добре, те са играли и Шекспир, и Гогол :)\nМавродиев: Премиерът е бил подведен за оставката ми


Георги Дерменджиев избухна: Кралев да не ми говори през медиите - Onlinemedia.bg\nГеорги Дерменджиев избухна: Кралев да не ми говори през медиите\nВ моята кариера никога не съм разрешавал да ми влияят – нека го знае спортният министър, каза националният селекционер\nПри завръщането на националния отбор по футбол от Дъблин, където снощи завърши 0:0 с тима на Ирландия и по този начин изпадна в Лига С на турнира Лига на нациите, селекционерът Георги Дерменджиев отдели доста думи, за да отговори на нападките на спортния министър Красен Кралев.\nПоне два пъти в последната седмица, включително и тази сутрин, Кралев критикува, че селекцията на Дерменджиев е спорна и в нея има влияние на мениджърски интереси.\nТова накара спокойния иначе Дерменджиев да заяви на летището:\n„В моята кариера никога не съм разрешавал да ми влияят. Не съм се съобразявал с някое мнение. Искам това г-н министър Кралев да го знае. Уважавам институцията „министър“, съобразявам се с това и мисля, че много сериозно са го подвели. Кажете ми кой от играчите е конвертируем за футбола извън България, кои мениджъри са действали? Трябва да бъдем реалисти. Това е нивото ни. Има обвинение, че има много млади играчи, които не съм искал да взимам. Знаете много добре, че тези млади играчи бяха ангажирани с младежкия национален отбор. Имаше сблъсъци кои играчи да са с представителния отбор и кои да са с младежкия. Аз реших, че е по-добре тези футболисти да играят за младежкия национален отбор, защото имаше цели. Имам прекалено много респект към правителството. Ако някой иска да ми каже нещо, нека говорим по друг начин, а не през медиите„, заяви Дерменджиев.\nТреньорът говори и за възможността да бъде освободен след слабото представяне на отбора в 11-те мача под негово ръководство (2 победи, 2 равенства, 7 загуби).\n„В момента договорът ми тече и не разговарям с никого. В БФС ще решат какво ще се случи оттук нататък. За всеки треньор е чест да работи за националния отбор, независимо каква е обстановката. Наясно съм каква е обстановката с българския футбол. Искам да оставя някаква следа с това, което знам за футбола. Нека разсъждаваме правилно. Много добре знаете каква е обстановката. В последния мач играхме без 11 полеви играчи и трима вратари. Вие сте спортни хора и знаете добре за какво става въпрос“, обърна се той към репортерите.\nДерменджиев каза мнението си относно това, какво трябва да се промени в българския футбол:\n„Има неща, които трябва да се подобрят. Например методиката в школите. Ние сме много изостанали научно от другите. Всяка тренировка е научно обоснована. В школите всеки един от играчите трябва да има индивидуална картотека как се развива. Не мога да кажа какво ще се случи, защото се чака конгрес (на БФС). Всички искаме да се получи и се стремим към това“.\nкрасен кралевнационален отбол по футболпоредна загураселекционер


store.bg - Тиква - Механичен 3D дървен пъзел\nПъзели 3D и 4D пъзели 3D пъзели от дърво Тиква - Механичен 3D дървен пъзел\nРазмери 6 / 6 / 1.2 cm\nКаталожен номер 000W2\nОще в детската градина децата започват да проявяват интерес към различни занимания, като едно от тях е изработване и сглобяване на неща с ръце. Затова пъзелът на механичната тиква от "Wood Trick" ще зарадва всяко дете. Той е изработен от дърво и разполага с 10 лесни за сглобяване части. Инструкциите ще ви преведат през необходимите стъпки. След като се сглоби, тиквата ще може да задвижва своя механизъм и може да се използва като украса за хелоуин.\nЗа да оцените пъзела "Тиква", изберете цифрата отговаряща на Вашата оценка по десетобалната система:\nИзползваните в представянето на пъзел "Тиква - Механичен 3D дървен пъзел" текстови, графични и други материали са собственост на носителите на авторските им права.


“Хирургичният” удар на Иран даде шанс да не се допусне война - Поглед Инфо\nСимеон Миланов 3057\nДиана Димитрова 14717\nНамираш се в: Начало » Свят » “Хирургичният” удар на Иран даде шанс да не се допусне война\n“Хирургичният” удар на Иран даде шанс да не се допусне война\n10.01.2020, 08:40 17405\n/Поглед.инфо/ Безпрецедентните ракетни атаки на Корпуса на стражите на Ислямската революция (КСИР) по американските военни бази може би изглеждаха като началото на голяма война. Всъщност това действие най-вероятно е най-безкръвният изход от острата фаза на иранско-американския конфликт на този етап. Как ще се развият събитията всъщност зависи от решението на Тръмп, но засега ситуацията изглежда благоприятна и за двете страни. Основният въпрос на деня е дали катастрофата на украинския самолет има нещо общо с това?\nВ нощта на сряда Американската въздушна база „Айн ал Асад“ в западен Ирак и американско военно съоръжение в Иракски Кюрдистан, близо до летището на Ербил, бяха атакувани от територията на Иран. Според централното командване на САЩ са изстреляни общо 15 ракети, 11 от които са достигнали целта: 10 са поразили въздушна база “Айн ал Асад”, а една е ударила военната база в Ербил. Иракските власти говорят за 22 ракети.\nСпоред върховния лидер на Иран аятолах Али Хаменей това е „шамар“ по САЩ в отговор на убийството на генерал Касем Сюлеймани, командир на специалните сили „Ал Кудс“ на КСИР в района на летището в Багдад. Операцията на Техеран е наречена „Мъченик Сюлеймани“. Ракетите са изстреляни приблизително по същото време, по което Сюлеймани е убит - в 1.20 часа местно време.\nСлужбата на министър-председателя на Ирак Адел Абд Махди заяви, че Иран е предупредил страната за предстоящите атаки срещу американски военни съоръжения, но не е уточнил срещу кои точно.\nУдарите са нанесени от КСИР. В резултат на нападението Техеран обяви смъртта на най-малко 80 "американски терористи". Съобщава се и за унищожаването на няколко американски самолета в авиобаза „Айн ал Асад“. Но все още няма официално потвърждение на тези данни. Пентагонът потвърди удара, но последствията от него не са съобщени. КСИР също предупреди Вашингтон, че в случай на ответни действия Техеран ще предизвика „по-силен и по-смазващ отговор“, включително по съюзниците на САЩ, например Израел.\nСлед като научи за атаката, Тръмп проведе спешна среща в Белия дом с ръководителя на Пентагона Марк Еспер и държавния секретар на САЩ Майк Помпео, който се счита за основен привърженик на идеята за премахване на Сюлеймани. Тръмп не направи специално изявление веднага след атаките, но написа съобщение в социалната мрежа „Туитър“ с думите „всичко е наред“, припомняйки, че американската е „най-мощната и най-добре екипирана армия в света“. По-рано той заплаши да нанесе 52 удара по военни и културни обекти на Иран, в случай че Техеран започне да отмъщава за Сюлеймани.\nРъководителят на комисията по международните дела на Съвета на федерацията Константин Косачов заяви, че ракетните атаки на Иран върху американските бази дават шанс за прекратяване на взаимното насилие и шанс да изведат ситуацията на политическа плоскост.\n„Е, ракетната атака на Иран върху две американски бази в Ирак се оказа не по-малко хирургичен от прецизния удар по кортежа на генерал Сюлеймани в Багдад 11-12 от петнадесетте ракети са достигнали целта си, но жертви или разрушения няма. Дори Тръмп вярва, че "всичко е наред". Да се надяваме, че във Вашингтон сега вече ще надделее здравият разум да се съсредоточат не върху ракетна атаката, а върху изказването на официален Техеран: „Пропорционалният отговор е завършен”, написа Косачов във „Фейсбук“.\nСенаторът е убеден, че възникналият шанс „не трябва да бъде изпускан“. "Каквито и планове за отмъщение да се мътят в главите на американските и иранските радикали“, допълни Косачов.\nОт своя страна председателят на Сенатската комисия по информационна политика Алексей Пушков смята, че отговорът на Вашингтон може да струва победата на Тръмп на изборите. Според политика в този случай „сухопътната голяма война“ е почти неизбежна, а тя „няма да бъде популярна в Съединените щати и най-вероятно ще струва победата на Тръмп на изборите“. „По-добре да спрат“, призова Пушков.\nСпоред политика, сега американският лидер “е разкъсван между желанието да спаси честта и репутацията на САЩ като свръхсила и нежеланието да започва нова война в Близкия изток през изборна година".\nПолитологът Фьодор Лукянов е убеден , че иранският удар поставя региона "на ръба на голяма война". Той смята, че Тръмп може „да се ограничи до същите ритуални действия и бойни викове или да повиши степента на възмездието“. „Това е изключително хлъзгав склон, когато нещата все по-малко зависят от волята на политика“, заяви експертът и добави, че „като ръководител на страна-хегемон с традиции за агресивно установяване на собствените си интереси, практически е невъзможно да избегне войната.“\nГлавният редактор на списание “Национална отбрана” Игор Коротченко нарече “безпрецедентна” атаката с балистични ракети срещу американските бази . Той е съгласен с Косачов, че сега страните могат да се спрат и да разрешат конфликта. „Ако САЩ не отговорят, Иран не възнамерява да атакува. Това е двойнствена ситуация. Всичко ще зависи от целесъобразността на решението, взето от Тръмп. За Тръмп санкцията за ответен удар срещу Иран ще означава пълномащабна война”, допълни Коротченко.\nСпоред експерта логиката предполага, че вместо санкции и дипломатически мерки "САЩ трябва да реагират със сила". „Силата означава ограничен по мащаб, но нанесен удар с крилати ракети по позициите на иранските балистични ракети. Това ще бъде война с всички произтичащи от това последствия. Очевидно Израел, ОАЕ и Саудитска Арабия не се нуждаят от пълномащабна война, тъй като това ще се отрази на сигурността им. Сложната политическа и дипломатическа ситуация ще бъде решена, след като Тръмп направи обръщение и обяви плана за отговор“, смята Коротченко.\nСпоред доцента от катедрата по политически науки и социология, член на експертния съвет на руските офицери Александър Перенджиев, ситуацията в региона е напрегната, но не и катастрофална. “Не мисля, че в Близкия изток ще започне мащабна война", заяви Перенджиев.\nСпоред него самата ситуация със смъртта на генерала не е толкова проста, колкото изглежда. „Преди две години в Иран имаше мащабни протести, това беше почти цветна революция. Ръководството на страната задължително се нуждаеше от причина, за да обедини нацията срещу външна заплаха “, посочи източникът.\nТой отбеляза също, че ситуацията, в която е станало убийството на Сюлеймани, по принцип не е трябвало да се случва. „Радарите, системите за предупреждение за въздушно нападение и, ако е възможно, системите за реакция на ракетните удари трябваше да проработят. . При всяко престъпление човек трябва да търси този, който има изгода... Иран има козове, които да обединят нацията и да мобилизират граждани, ресурси, а някои политически сили в САЩ вече имат допълнителни козове, за да обвинят Тръмп в създаване на напрежение в международната обстановка“, смята Перенджиев.\nСлед съобщения за атаката с балистични ракети, от Техеран дойдоха трагични новини за катастрофата на граждански самолет. Сутринта в Иран катастрофира “Боинг” 747 на Международните авиолинии на Украйна (МАУ). Катастрофата на полет PS752 Техеран - Киев е станала приблизително в 6.00 часа край Техеран след излитане от столичното летище „Имам Хомейни“. Отломките са разпръснати на площ два хектара. На мястото на катастрофата спасителите откриха двете „черни кутии“. Моментът на бедствието е заснет от очевидци. МАУ са напълно уверени, че самолетът е бил в пълна изправност и пилотите са имали богат опит в управлението на този тип самолети.\nСпоред Съвет национална за сигурност и отбрана (СНСО) на Украйна всичките 177 души на борда - 168 пътници и девет членове на екипажа – са загинали в самолетната катастрофа. Както е посочено в Иран, причината за катастрофата е пожар на борда на самолета. Украинското посолство в Иран също заяви, че катастрофата се дължи на авария на двигател, така че в момента версията за нападение е изключена - обаче в последствие изявлението бе премахнато от дипломатическата мисия, призоваващо да се изчака резултатът от разследването.\nНа борда е имало двама украинци и всички членове от екипажа са били от Украйна, други 88 души са граждани на Канада и Западна Европа. На борда му е имало 71 ирански граждани, 73 граждани на Канада, четирима германски граждани, трима на Великобритания, осем - на Швеция, шестима - на Афганистан. Ръководителят на Управлението за извънредни ситуации на Иран обаче твърди, че са загинали 147 граждани на Иран и 32 чужденци. Сред пътниците няма руснаци.\nВ Киев, по указание на президента на Украйна Владимир Зеленски, който прекъсна ваканцията си в Оман, беше създаден оперативен щаб към Съвета за национална сигурност и отбрана, който включва премиера Алексей Гончарук и редица министри. Освен това САЩ забраниха на американските авиокомпании да летят над Иран, Ирак и Персийския залив. Подобни мерки бяха обявени от Федералната агенция за въздушен транспорт, Air France, Malaysian Airlines, Singapore Airlines и няколко други азиатски авиокомпании.\nОтбелязваме, че йорданското издание “Ал Хадат” не изключва версията за случайно попадение на иранска ракета в самолета. Но времето, обявено от Иран за изстрелване на балистични ракети, не съвпада с действителното време на излитане на пътническия лайнер. Коротченко обаче е убеден, че дешифрирането на „черните кутии“ трябва да отговори на всички въпроси за причините за катастрофата. „Данните ще покажат ясно какво се е случило. Засега всички говорят за техническа причина“, подчерта експертът.\nАлександър Перенджиев смята, че подобни конфликти могат да доведат до въздушни инциденти. „По правило официалните комисии не намират следи от терористична атака. Вярвам, че има връзка между атаката на Иран срещу американските бази в Ирак и тази катастрофа. Може би става въпрос за елиминиране на нежелани свидетели, които може би знаят нещо ... Може би вече са били под подозрение и са се опитали да напуснат страната. Тук са възможни всякакви варианти “, не изключва експертът.\nГеорги Вацов 10170\nБорислав Цеков 6692


Напусна ни Марко Стойчев, художникът на Родопите – Труд\nНапусна ни Марко Стойчев, художникът на Родопите\n21.05.2015 • 17:26\nПреди четири дни от света си отиде Марко Стойчев. Художникът от Смолян, възпял в цвят и чувство Родопите, почина само месец преди на 30 юни да навърши 85 години. Неговият близък приятел, журналистът и писател Георги Райчевски написа тази кратка елегия:\nДО ПОСЛЕДНАТА ТРЪБА\nВъв всички стаи на пловдивския ми апартамент има картини само от един художник – Марко Стойчев. Почти през целия си живот той не напусна родното си Райково. Рисуваше родопски пейзажи… „умиращи” родопски къщи… Това беше неговата страст и моята носталгия по този край.\nВсяка сутрин Марко Стойчев сядаше пред статива и рисуваше – на пръв поглед – все едни и същи неща, захласнат в тая неповторима прелест, която сякаш оживяваше пред очите му и в съзнанието му: “Смолянските езера”… „Невястата”…\nС часове прехвърлях картините, претрупали ателието му, а той щеславно ги преразказваше и ми обясняваше всяка от тях. И никога не изпускаше четката.\nС интелигентско любопитство понякога го питах: „Докога, Маестро?”\nС навика си на бивш военен Марко Стойчев – без да се замисля – отговаряше: „До последната тръба!”


Дневен хороскоп за зодия Лъв - 22 Юли 2016 година - AstroData.bg\nДневен хороскоп - Лъв - 22.07.2016 - Добри постижения\nДо удовлетворителна реализация на планираното в личен и делови план достигат и представителите на Лъв. Наложително е да действате по целите си без да достигате до конфликти, защото последните ще се превърнат в повод за удар от страна на противника ви. За повечето от знака се очертава професионално раздвижване, което ще предизвика промени. Въпросите, на които ще отделите вниманието си днес ще улеснят работата ви през следващата седмица. Няма да ви липсват трудности, но ще постигнете целите си. Запознанства с хора, чиито интереси съвпадат с вашите. Ще се запознаете с перспективни идеи и ще подобрите организацията си на работа.\nХубав ден за интелектуални занимания. На изпити може да представите блестящо, стига да знаете, че има някой, който наистина вярва във вас. Лесно ще ви се отдава планирането, така че сядайте и започвайте да градите. Разберете още сега, какво е подготвила Съдбата за вас в личен план. Не се колебайте да прочетете вашия годишен хороскоп според датата на раждане. Разкрийте тайните на зодиака и бъдете винаги една крачка пред останалите!


Начало > Обратно в клас: Купуват щадящи тестове за малките ученици\n10:55, 25 окт 21 / Общество 25 747 Шрифт:\nМинистерство на здравеопазването е започнало процедура по закупуване на щадящи тестове за най-малките ученици – тези от 1. до 4. клас, за да се върнат в училище. Това съобщи здравният министър Стойчо Кацаров.\nЦелта е още следващата седмица обучението за тях да стане присъствено. Тестването трябва да се прави два пъти седмично – най-вероятно това ще става в понеделник и четвъртък сутрин.\nСъщо два пъти седмично ще бъдат тествани и учителите, които се връщат в училище без документ на ваксиниране или за преболедуване.\nKоронавирусът у нас: Изтече гратисният период за зелените сертификати\n„Ще осигурим 13 млн. лева за закупуване на щадящите тестове, при които се отделя слюнка от детето, която се изследва. Така ще предпазим другите деца и хората от персонала, както и ще избегнем карантинирането на цели паралелки“, обясни здравният министър. Той поясни, че този метод се ползва в цяла Европа и е напълно щадящ за децата. Целта е министерството да осигури тестовете за поне един месец напред.\nЗа да се върнат децата в клас, родителите трябва да разрешат тестване на децата с щадящи тестове. Това заяви образователният министър Николай Денков във връзка с новата идея на власите как поетапно онлайн обучението в тъмночервените зони да бъде ограничено. Той уточни, че въпросните тестове са били налице и през последните месеци, но родителите не са искали да ги използват. „Няма никакво място за действия, които подриват възможността на нашата образователна система да си свърши работата. Апелирам и към учителското съсловие – да направим следващата стъпка и да осигурим безопасна среда“, допълни Денков, цитиран от bTV.\n„Ние предлагаме тези мерки още от миналата година. Надяваме се, че двете министерства ще бъдат последователни и категорични в налагането на тази мярка, тъй като за нас е важно децата да останат в училище“, каза Пламена Николова от Национална мрежа за децата. По думите ѝ тези родители, които не са съгласни децата им да бъдат тествани с щадящи слюнчени тестове, има изградени механизми, при които детето може да учи от вкъщи, а всички останали – присъствено. „Ние разчитаме в голяма степен да се засили контрола на всички останали мерки също“, каза още Надежда Цекулова.\nученици малки връщане клас тестове щадящи кацаров денков\n1 Райко Илиев 18:54, 26 окт 21\nСайта на Министерство на здравеопазването, хакиран ли е? - не работи вече 10на дни!


Автор: Екип Ruse24.bg 12:01 / 21.12.2017 Коментари (4) 617\nБлизките на арестувания за убийството на 7-годишната Дамла Мехмед Хасан били съветвани от лекар да го закарат на преглед при психиатър. Това разкриха пред "24 Родопи" момчилградчани, които познават семейството. "Обърнете внимание на това момче, то се нуждае от психиатрична помощ, закарайте го при специалист" - това били думите на медика.\nВеднага, след като стана ясна новината за задържането на братовчеда на момиченцето от Момчилград, хората от града изразиха притеснение. Още снощи те се събраха пред блока на убитата Дамла, днес те отново са там на протест, предава Нова телевизия. "Притеснени сме, понеже трябва да знаем мотивите защо е извършено това тежко престъпление. Искаме да видим улики. Протестите ще продължават, ако органите не си свършат работата", заплаши момчилградчанин. "Полицията няма още отговори на важни въпроси. Самопризнанието не е доказателство. Ние не сме сигурни, че е той. И той пак вече е изкаран психично болен", възмути се друг съгражданин.\nЩом мълчат и двамата, значи лелята и племенника може да са били котката. А малкото да ги е забелязало.\nПсихиатрична помощ за какво заболяване по-точно? Защо не излезе този лекар с името си и да заяви открито какво е констатирал. Много е лесно в тази държава един изрод да бъде констатиран като луд и да се отърве от отговорност. А може би е просто изрод, който е съзнавал какво прави. Мястото му е в затвора до живот, там много ще му се зарадват.\nЛуд поглед има това момче...\nКакъв лекар ще саветва .Да го вземи в тях да убива .Смърт за смърт заслужава тоя гнусен червей


Довиждане, 2016-та. 2017-та се очертава интересна\nСъбота, 31 Декември 2016 / Истории от града\nКолкото и да са посредствени идеите, които се насаждат на хората, ние сме тук, напук на всеобщата картинка...\nНе мисля, че има нужда от каквито и да е равносметки.\nИ без това последните години са се сляли в нещо като неспирно въртене в кръг, в което ние, малко по малко губим нишката и забравяме къде точно в спиралата се намираме.\nИ дали това изобщо е спирала.\nИ ако е спирала, дали тя води нагоре или надолу.\nЗа мен 2016 бе година на отрезвяване.\nГодина, в която разбрах едно.\nНай - страшни са не враговете.\nОт враговете знаеш какво да очакваш.\nНай - страшни са онези, които смяташ за единомишленици.\nРазбрах и друго.\nНие имаме сили за всичко - да покорим космоса, да преборим природата, да изградим наново нещо, което е било напълно разрушено.\nНо нямаме сили да си стиснем ръцете и да тръгнем заедно.\nЗащото сме безвъзвратно разделени на дребни касти и дребни сектички и сме отвикнали да мислим.\nРазбрах и трето.\nСоциалните мрежи лъжат жестоко.\nАко прочетете какво пишат разни хора тук, ще си помислите, че сме на най - високото стъпало в създаването на гражданското общество.\nНо само една кратка разходка по улиците ще ви даде отговор на въпроса какво от написаното тук би могло да се случи.\nА отговорът е - нищо.\n2016 затвърди мнението ми.\nИ то е следното.\nВместо да се превърнем в гражданско общество, ние се превърнахме в "другарски съд".\nВместо да се превърнем в свободна и демократична страна, в която всякакви мнения са свободни и ненаказуеми, ние се превърнахме в място, в което либерали и консерватори жадуват държавна регулация в свободата на мненията.\nВместо да се превърнем в държава, в която всеки гражданин трябва да се чувства горд с историята и културата си, ние се разделихме между болния ракиен патриотизъм и още по - болния дребнобуржоазен нихилизъм.\nДнес изпращаме 2016 и е време за равносметка.\nМоята равносметка - изпращам една година, в която се сдобих с няколко болести, някои от които не особено излечими.\nНо това е негативната част на годината.\nПозитивната е, че синът ми порасна и вече има лична карта.\nЧе имам чудесно семейство, добри приятели че мама и родителите на съпругата ми са живи и здрави.\nЧе баницата, която сложих преди около час във фурната се изпече и довечера ще мога да се похваля на гостите си, че лично аз съм я направил.\nПозитивната новина е, че животът продължава, дори когато имаш болки в коляното и дължиш пари на банка и частен съдебен изпълнител.\nПозитивната новина е, че колкото и да е тъп мейнстриймът, колкото и да са посредствени идеите, които се насаждат на хората, ние сме тук, напук на всеобщата картинка и ще останем тук, защото...\nЗАЩОТО ВСЕКИ МЕЙНСТРИЙМ ЖИВЕЕ НЯКОЛКО МЕСЕЦА И ПРЕЛИВА В НОВ!\nВреме е да налеем чашите, да сипем руската салата (извинявай, Иво Инджев), да комбинираме по нашия си уникален начин 12 - годишно уиски с пача и пуйка с кисело зеле и да си пуснем "Сам в къщи" 4, който започва от 13 часа по една от ефирните телевизии!\nДовиждане, 2016. 2017 се очертава интересна.\nМакар, че китайците казват - "Тежко на тоя, който живее в интересно време"...\nТекстът е публикуван във Facebook.\nгражданско общество, демокрация, нова година\nФирми в съдружие с висшите училища\nПонеделник, 26 Септември 2016 / В клас\nАко искат европейски средства, малките и средните предприятия, ще трябва да имат партньор Малки и средни предприятия, които искат да кандидатстват за европейско финансиране по Оперативните програми “Иновации и конкурентноспособност” и “Наука и образование за ин [...]


Празник под надслов \_'\_'Игрите от вчера и днес\_'\_' бе част от програмата на Банско по случaй празника на града - Общество - Novini.bg\nПразник под надслов ''Игрите от вчера и днес'' бе част от програмата на Банско по случaй празника на града\n04.10.2019 | 20:28\nСпортният празник под надслов ''Игрите от вчера и днес'' беше част от програмата на Община Банско по случaй празника на града. Малки, големи и още по-големи момичета и момчета се забавляваха в ритъма на песнички, познати от деветдесетте и с игрите на своите дядовци и баби.\nЛошото време никога не е било пречка за игра и напълно обновения физкултурен салон на гимназията по електроника и електротехника предостави възможност събитието да се случи. Гости на игрите бяха: Асен Тренчев, радетел на банските традиции и дух, който плени децата с колоритен разказ за игрите от своето детство, както и Треньора на поколения скиори разказа истории за първите спортисти в града ни. Игрите бяха официално открити от заместник-кмета Ивайло Ръхов.\nДоайена на ски спорта в Банско – Ангел Чакъров, разказа как се е зародил спорта и увлекателни истории за първите спортисти в града ни. Асен Тренчев, радетел на банските традиции и дух, плени децата с колоритните си спомени за игрите от своето детство и разказа на учениците как е играл с приятелите си във времето когато не е имало физкултурни салони. Бай Асен, близо 90-годишен, направи атрактивна демонстрация на играта Челик и спомни как са си правили топки от животинска козина. Двамата ветерани грабнаха кокилите изработени специално за събитието и след това помогнаха на всички желаещи да опитат от това нелесно предизвикателство.\nДва часа в дъждовния ден, повече от сто деца прекараха в игри от времето на своите дядовци и баби. Разделени на групи под ръководството на професионални треньори от местните клубове децата играха в игрите: сляпа баба, спускам спускам кърпа, ластик, пиян морков и много други.\nАтрактивен финал на спортния празник, постави любимата ''дъга магарица'' и всички участници се събраха за снимка за спомен от този ден. В чест на празника на града учениците си тръгнаха с тематични подаръци, осигурени от Община Банско.


Анкета: Влияе ли предизборната кампания на решението ви да гласувате - Dnevnik.bg\nВлияе ли предизборната кампания на решението ви да гласувате\n19:03, 14 май 14\nда, помогна ми да избера\nда, промених си избора\nда, отказа ме да гласувам\nне, кампаниите не ми влияят\nРейтинг: 1891 19:08, 14 май 14 Неутрално\nКампанията не може да ме повлияе да гласувам за РБ.\nРейтинг: 4988 19:09, 14 май 14 Неутрално\nкаквато и кампания да водят , трябва да изметем комунистите и техните коалиционни партньори . това започва от 25 май . БЪЛГАРИ гласувайте !!!!!!!!!!!!!!!!!!!!!!!!!!!!!!!!!!!\nРейтинг: 983 19:11, 14 май 14 Неутрално\nрешила съм 10/2\nРейтинг: 775 19:13, 14 май 14 Любопитно\nПравя селекция чрез задраскване и се надявам нещо(някой) да остане.\nРейтинг: 853 19:20, 14 май 14 Неутрално\nКампаниите-харчене на пари!Кебапчета,кюфтета и най важното ДАЛАВЕРА.Кой може да докаже колко пари е дал и прибрал за себе си?427625\nРейтинг: 675 19:26, 14 май 14 Неутрално\nИзобщо не следя кампаниите.Аз съм направила своя избор - ще гласувам за РБ,за Светослав Малинов - ДСБ.\nРейтинг: 2547 19:28, 14 май 14 Неутрално\nпочвай тел . указател . евентуално там\nРейтинг: 1291 19:28, 14 май 14 Весело\nРейтинг: 775 19:35, 14 май 14 Весело\nТелефонен указател,в класическия си вид,не съществува.Имам запазени няколко древни от късния соц.Изчезнаха,когато се появи израза "не мога да си вляза в пощата".\nРейтинг: 1291 19:35, 14 май 14 Любопитно\nАко, под предизборна кампания се разбира чалга-концерти, бира и кебапчета, в комплекс с тениски и шапки, не, благодаря...не ми влияе...\nРейтинг: 470 19:37, 14 май 14 Любопитно\nА за какво се провежда предизборна кампания, ако не е да повлияе на колебаещите се ?\nВ частност нашите предизборни кампании приличат на селски панаир.\nРейтинг: 2547 19:40, 14 май 14 Неутрално\nа, е те точно там читави де\nРейтинг: 1034 19:48, 14 май 14 Неутрално\nНе знам кой се влияе от такива пищни кич кампании.\nНа нормален човек не биха повлияли.\nРейтинг: 1291 20:17, 14 май 14 Неутрално\nСамо това оставаше - да си формирам мнение за кого да гласувам от предизборна кампания.\nРейтинг: 418 20:23, 14 май 14 Неутрално\nДо коментар [#3] от "шапчица за РБ":\nРейтинг: 470 20:43, 14 май 14 Неутрално\nНе пропускам да гласувам, когато има избори. Тези също няма да пропусна. По никакъв начин не ми влияят предизборните кампании.\nРейтинг: 880 20:45, 14 май 14 Неутрално\nРазбира се че предизборната кампания, такава каквато я правят (клипове по ТВ, плакати по улиците, раздаване на кебапчета по разни митинги) не ми влияе. Виждам че и 75% от гласувалите тук са на същото мнение-те вече са решили за кого ще гласуват. Питам се-а партиите толкоз ли не са чат че това е пилеене на пари? Кого убеждават-тези от 4% които са повлияни от кампаниите? Бая скъпо...\nРейтинг: 1291 20:47, 14 май 14 Неутрално\nГласувайте,кой за когото иска,така ще намалим тежестта на купените гласове\nРейтинг: 734 21:05, 14 май 14 Неутрално\nНе, не ми влияе. Влияе ми по-скоро отрицателно. Особенно кампаниите на тези, за които и посмъртно не бих гласувал.\nАз съм направил избор мноооооого отдавна\nРейтинг: 1978 10:59, 15 май 14 Неутрално\nКампании като тази не са ориентирани към мислещи и осведомени избиратели и логично огромен процент от отговорилите в този форум не се влияят, освен да увеличат отвращението си.\nРейтинг: 1389 16:48, 15 май 14 Неутрално\nНикога не са ми влияели. Следя събитията и имам мнение.\nКампаниите са за хора, които се колебаят или често нямат собствено мнение.